als_Latn dik_Latn sag_Latn
TIRANË- Si një ish-mësues në Shqipëri që emigroi në Britani dhe prej vitesh përpiqet të përhapë dhe trashëgojë gjuhën shqipe ndër shqiptarë, sot për punën e palodhur autori Ruzhdi Jata i ka kushtuar një libër.
Libri me titullin “Lutfi Vata, Frymëzim për Ardhmërinë” ka mbledhur së bashku në Tiranë politikanë, shkrimtarë dhe historianë për ta promovuar këtë model frymëzimi. Në këtë libër flitet për misionin fisnik të hapjes dhe funksionimit të shkollave shqipe në Mbretërinë e Bashkuar, punë kjo që u vlerësua lart nga të gjithë pjesëmarrësit dhe bashkëpunëtorët e Lutfi Vatës në vite.
Gjuha shqipe dhe flamuri janë dy simbolet që i bashkojnë shqiptaret pa kushte ndaj dhe kontributi i Lutfi Vatës me shkollën e tij dhe kontributet e disa shoqatave shqiptare në Britani është vijimi i rrugës që ndoqën paraardhësit tij për çështjen kombëtare.
Autori Ruzhdi Jata këtë libër ja kushton dhjetëra patriotëve që ndër vite mbajtën gjallë gjuhën shqipe edhe në diasporë.
als_Latn als_Latn als_Latn als_Latn